《次临封八景韵 其六 南寺钟声》
明代·蒙尧佐

梵林地僻绝嚣纷，隐隐钟声隔岸闻。扣急池边惊野鸟，响馀门外驻飞云。

山僧出定鲸鲵吼，行客思家车马勤。遥想碧纱千载事，为谁依旧勒名勋。

作者简介：蒙尧佐，字宏勋。封川（今广东封开县）人。明神宗万历四十七年（一六一九）贡生。事见明方尚祖纂修、清胡璿续修康熙《封川县志》卷一七。